proxectonos/corpus_dominio_legal_administrativo_tmp huggingface dataset:
PO/17/146.06. PAGO DEPÓSITOS PREVIOS A FORMALIZACIÓN DAS ACTAS DE OCUPACIÓN DA OBRA DE CONSTRUCIÓN DO PLAN DE SEGURIDADE VIARIA DE GALICIA 2017-2020 (PO-552, TOMIÑO E TUI)
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 02/06/2020)

Con data 11 de maio de 2020, a Axencia Galega de Infraestructuras emite resolución, onde acorda o inicio e a continuación de determinados procedementos administrativos de expropiación de terreos e bens afectados pola execución de obras competencia da Axencia, ou que lle teñan sido encomendadas, ao abeiro do disposto na Disposición Adicional Terceira do Real Decreto 463/2020 de 14 de marzo. En cumprimento do disposto no artigo 49 do Regulamento de Expropiación Forzosa do 26 de abril de 1957 e ao abeiro das competencias delegadas por Orde do 7 de setembro de 2017 (DOG núm.179 do 20.9.2017), este servizo procederá a executar o pagamento dos depósitos previos mediante transferencia bancaria ás persoas propietarias cuxa relación figura exposta no taboleiro de anuncios do concello. No caso de non ter presentado a documentación acreditativa da titularidade da finca, o certificado de titularidade da conta bancaria, cos códigos IBAN e BIC, e a copia do DNI, consignarase o importe na Caixa Xeral de Depósitos conforme o disposto no artigo 51 do Decreto do 26 de abril de 1957 polo que se aproba o Regulamento de expropiación forzosa. Así mesmo, en cumprimento do artigo 55 do Regulamentode expropiación forzosa convócanse ás persoas propietarias ao acto de formalización das actas de ocupación no lugar, día e hora seguintes: Lugar: Casa do Concello de Tomiño Data: 22 de xullo de 2020 Hora: Dende 11:00 ás 13:30 horas Lugar: Casa do Concellode Tui Data: 23 de xullo de 2020 Hora: Dende as 11:00 ás 12:30 horas A relación de titulares estarán expostos nos concellos de Tomiño e Tui, e no Servizo Provincial da Axencia Galega de Infraestruturas, Avda. Mª Victoria Moreno, nº 43-1º, 36003 Pontevedra, e publicarase no seguinte enlace da páxina web da consellería: No mesmo acto ofertaranse ás persoas propietarias as valoracións establecidas pola administración para cada unha das fincas en concepto de mutuo acordo. O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso. En caso de figurar o terreo a nome de herdeiros, deberán achegar a documentación necesaria para acreditar a sucesión. Pontevedra, na data da sinatura electrónica O Xefe do Servizo Provincial de Pontevedra Beatriz Pilar Llueca Urzica
DH. W36.72252. SOLICITUDE DO CONCELLO DA LAMA DE AUTORIZACIÓN DE OBRAS NO LUGAR DE RÚA DA IGREXA (A LAMA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/09/2020)

Concello da Lama solicita de Augas de Galicia co CIF: Q1500378C, a autorización de obras no lugar de rúa da Igrexa, Concello de Lama (A) (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.72252 As obras solicitadas consisten no “Proxecto básico de fogar residencial e centro de día” consistentes na construción dunha edificación da planta única e 312,19 m² de superficie total construída, con cimentación e estrutura de formigón, cuberta plana axardinada e urbanización exterior, en parcela de referencia catastral 36025A0120011910000GU, en zona de policía a unha distancia de 12,31 m do leito dun regato innominado, na rúa da Igrexa, parroquia de San Salvador, concello de A Lama. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lama (A) ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 31 de agosto de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN PROVISIONAL ORDENANZA IBI, IAE, ICIO
ADMINISTRACIÓN LOCAL — Municipal — Campo Lameiro (Ordenanzas e Regulamentos, 15/01/2020)

O Pleno deste Concello, en sesión ordinaria celebrada o día 26 de decembro de 2019, acordou a aprobación provisional da modificacións das ordenanzas fiscais reguladoras de: Para adhesión do Concello de Campo Lameiro ó protocolo Xeral de Actuación entre a Xunta de Galicia e a FEGAMP para fomentar a fixación de empresas en Galicia mediante a creación da iniciativa “Concellos Doing Business Galicia”. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio en o Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://campolameiro.sedelectronica. gal ]. Se transcorrido devandito prazo non se presentaron reclamacións, considerarase aprobado definitivamente devandito Acordo.
RECTIFICACIÓN DA RELACIÓN DEFINITIVA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO PRIMEIRO EXERCICIO DO PROCESO DE SELECCIÓN DUNHA PRAZA DE TÉCNICA/O DE XESTIÓN TRIBUTARIA (CL2019O)
ADMINISTRACIÓN LOCAL — Provincial — Deputación Provincial (Persoal, oposicións, 21/09/2020)

O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o artigo 61.12 de Real Decreto 2568/86, de 28 de novembro, resolvo rectificar a Resolución Presidencial publicada no BOPPO nº 149, do 5 de agosto de 2020, pola cal se aproba a relación definitiva, designación do tribunal e datas da súa constitución e realización do primeiro exercicio do proceso de selección dunha praza de técnica/o de xestión tributaria, encadrada na escala de administración especial, subescala técnica, clase media (CL2019O), no senso que onde di: - “2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Vocal (Titular) Rubén López Rodríguez, xefe de Recadación do Servizo do ORAL, Deputación Provincial de Pontevedra Vocal (Titular) Carmen Lorenzo Iglesias, xefa do Servizo de Xestión de Recursos Humanos e Inspección, Deputación Provincial de Pontevedra. Vocal (Suplente) Maria Pilar Teresa Pancescu Alou, técnica media de xestión do Servizo de Coordinación Tributaria, Concello de Pontevedra Vocal (Suplente) Joaquin Eugenio Despa Pereda, técnica media de xestión do Servizo de Coordinación Tributaria, Concello de Pontevedra” Debe dicir: - “2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Vocal (Titular) Rubén López Rodríguez, xefe de Recadación do Servizo do ORAL, Deputación Provincial de Pontevedra Vocal (Suplente) Carmen Lorenzo Iglesias, xefa do Servizo de Xestión de Recursos Humanos e Inspección, Deputación Provincial de Pontevedra Vocal (Titular) Maria Pilar Teresa Pancescu Alou, técnica media de xestión do Servizo de Coordinación Tributaria, Concello de Pontevedra Vocal (Suplente) Joaquin Eugenio Despa Pereda, técnica media de xestión do Servizo de Coordinación Tributaria, Concello de Pontevedra” Asinada dixitalmente á marxe Contra esta Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 112 e 123 da Lei 39/2015, de 1 de outubro, do Procedemento Administrativo Común), ou ben, recurso contenciosoadministrativo ante o Xulgado do Contencioso- Administrativo de Pontevedra, no prazo de dous meses, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poda utilizar calquera outro recurso que estime conveniente.
APROBACIÓN DA ORDENANZA DE VEHÍCULOS DE TRACCIÓN MECÁNICA NO APARCAMENTO DO ARAL
ADMINISTRACIÓN LOCAL — Municipal — Baiona (Ordenanzas e Regulamentos, 02/03/2020)

De conformidade co disposto no artigo 17.2 do Texto Refundido da Lei Reguladora de Facendas Locais, Real Decreto Lexislativo 2/2004, de 5 de marzo, sométese o expediente a información pública, a efectos de que os interesados poidan examinalo e presentar as reclamacións que estimen oportunas, dentro do prazo de 30 días hábiles seguintes, contados a partir do seguinte ao da derradeira publicación do anuncio no BOP de Pontevedra ou no diario ao que se refire o artigo 17.2 do Real Decreto Lexislativo 2/2004. De non presentarse reclamación durante o período de exposición, de conformidade co establecido no artigo 17.3 do Texto Refundido da Lei Reguladora de Facendas Locais, entenderase definitivamente adoptado o acordo provisional. O alcalde, documento asinado telematicamente ao marxe. Carlos Gómez Prado
AXUDAS O COLEXIO OFICIAL DE VETERINARIOS DE PONTEVEDRA, XUNTO CON COOPERATIVAS AGROGANDEIRAS E CONFRARÍAS DE PESCADORES/AS
ADMINISTRACIÓN LOCAL — Provincial — Deputación Provincial (Subvencións e axudas, 20/08/2020)

En cumprimento do disposto no artigo 18 da Lei 38/2003, de 17 de novembro, xeral de subvencións, 15 da Lei 9/2007, do 13 de xuño, de subvencións de Galicia e Ordenanza Xeral de Subvencións da Deputación de Pontevedra, publícase listado de axudas concedidas polo Servizo de Medio Ambiente nos meses de xullo e agosto. Asinado dixitalmente na data que figura á marxe
APROBACIÓN DEFINITIVA ORZAMENTO 2020
ADMINISTRACIÓN LOCAL — Municipal — Dozón (Presupostos e cadros de persoal, 04/08/2020)

No BOPPO nº 140, do xoves día 23 de xullo de 2020, publicouse o anuncio de “APROBACIÓN DEFINITIVA ORZAMENTO 2020”, do Concello de Dozón, habéndose cometido un erro no pé de firma, corríxese no senso seguinte: Onde dí: Paul Richard Budeanu Avezuela. Debe dicir: Julian Isidro Espeton Padules. Pontevedra, 3 de agosto de 2020
CONCESIÓN DA LICENZA DE ACTIVIDADE CON C. PREVIA DE OBRAS PARA INSTALACIÓN DE SALÓN DE XOGOS NA RÚA ERNESTINA OTERO-REDONDELA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 20/03/2020)

Mediante Resolución da Alcaldía núm.2020-0575 de data 3 de marzo de 2020, resolveuse rexeitar os escritos de alegacións presentados durante o trámite de información pública e concederse licenza de actividade núm.2020-0001 con comunicación previa de obras, a favor da mercantil UNIÓN DE OPERADORES REUNIDOS, S. A. con CIF A-15169535, representada por D. Hans Christian Gumaneh Profeta, para obras de acondicionamento de local para instalación da actividade SALÓN DE XOGO (Tipo B–epígrafe 2.1.3 do Decreto 124/2019 de Espectáculos públicos e actividades recreativas de Galicia) a situar na planta baixa do edificio sito na Avda. Ernestina Otero, 47 de Redondela (Pontevedra), Rfª. Catastral 2219409NG3821N0051HZ, de acordo co proxecto de execución asinado dixitalmente na data 28.03.2019 polo técnico Hans Christian Gumaneh Profeta, colexiado núm.1211 e visado polo ICOIIG co núm.20190806 na data 02/04/2019, coas características específicas recollidas na Resolución da Dirección Xeral de Emerxencias e Interior da Vicepresidencia e Consellería de Presidencia, Admóns. Públicas e Xustiza da Xunta de Galicia de data 9 de abril de 2019 e con suxeición ás condicións impostas na resolución. Dado o elevado número de escritos de alegacións presentados e aos efectos de garantir a notificación de todos, en virtude do disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas, procédese á súa publicación, facendo saber que o contido íntegro da resolución poderá obterse na oficina de urbanismo (actividades) na Casa do Concello, en horario laboral de 9:00 a 14:00 horas. Documento asinado electronicamente á marxe
DELEGACIÓN DE FUNCIÓNS DO ALCALDE
ADMINISTRACIÓN LOCAL — Municipal — Tui (Outros documentos, notificacións e informacións públicas, 06/08/2020)

O 29.7.2020 o Alcalde do Concello de Tui ditou a resolución que, na súa parte dispositiva, de seguido se transcribe: “1º.- Conferir a Dna. Marinela Cristina Maftouh Elmer, ao abeiro do artigo 43.5. a do Real Decreto 2598/1986 de 23 de novembro, delegación especial relativa ao asunto que a continuación se relaciona, comprendendo dita delegación tódalas facultades delegables do Alcalde en relación ao mesmo, incluíndo a facultade de resolver mediante actos administrativos que afecten a terceiros: - Execución do planeamento urbanístico, intervención na edificación e uso do solo e disciplina urbanística en relación ao ámbito do Plan Parcial SUP Nº 1.2º.- A delegación queda limitada no tempo á xestión do referido asunto.3º.- A presente resolución surtirá efectos a partir do día seguinte ó da súa sinatura, sen prexuízo da súa publicación no Boletín Oficial da Provincia e Taboleiro de Editos do concello, de conformidade co disposto no artigo 44.1 do RD 2568/1986, do 28 de novembro.4º.- Notificar a presente resolución á concelleira para a súa aceptación expresa ou tácita e dar conta desta resolución ao Pleno da Corporación municipal na vindeira sesión que se celebre.” En Tui, O Alcalde, Enrique Cabaleiro González.
DH. A36.72087. SOLICITUDE DA CCUU BARCOBA DE APROVEITAMENTO DE AUGA NO LUGAR DO AREEIRO, PARROQUIA DE NESPEREIRA, CONCELLO DE PAZOS DE BORBÉN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 08/09/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Pazos de Borbén e Redondela ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital).
EDICTO EXPOSICIÓN PÚBLICA DO PADRÓN DO IMPOSTO SOBRE BENS INMOBLES DE NATUREZA URBANA, BENS DE CARACTERÍSTICAS ESPECIAIS E BENS DE NATUREZA RÚSTICA DO ANO 2020
ADMINISTRACIÓN LOCAL — Municipal — Vigo (Recadación, 31/08/2020)

Lugar: Na paxina www.vigo.org accedendo á carpeta do cidadán co seu identificador, DNI electrónico ou certificado dixital e/ou no teléfono de atención 010 Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro Xeral Tributaria e art.137 da Lei 7/85, de 2 de abril, de bases de réxime local. O ALCALDE Vigo, agosto de 2020 Asina dixitalmente: O Concelleiro Delegado de Orzamentos e Facenda
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DÚAS PRAZAS DE COORDINADORA OU COORDINADOR DE BRIGADAS (CPI2019S)
ADMINISTRACIÓN LOCAL — Provincial — Deputación Provincial (Persoal, oposicións, 11/02/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.203, de 22 de outubro de 2019, correspondente á convocatoria de varios procesos selectivos para cubrir prazas e postos vacantes no cadro de persoal funcionario e laboral fixo da Deputación de Pontevedra, incluídas na OEP dos anos 2018 e2019 reservadas á quenda de promoción interna (CPI2019S), RESOLVO aprobar a lista provisional de persoas aspirantes admitidas e excluídas no proceso de selección dúas prazas de coordinadora ou coordinador de brigadas, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 10 de xaneiro de 2020 O secretario
PAGO DE DEPÓSITOS PREVIOS E A FORMALIZACIÓN DAS ACTAS DE OCUPACIÓN DA OBRA DE CONSTRUCIÓN DO ITINERARIO PEONIL E CICLISTA NA PO-313, TREITO COIRADAS-PARDAVILA (MARÍN)
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 02/06/2020)

Con data 11 de maio de 2020, a Axencia Galega de Infraestructuras emite resolución, onde acorda o inicio e a continuación de determinados procedementos administrativos de expropiación de terreos e bens afectados pola execución de obras competencia da Axencia, ou que lle teñan sido encomendadas, ao abeiro do disposto na Disposición Adicional Terceira do Real Decreto 463/2020 de 14 de marzo. En cumprimento do disposto no artigo 49 do Regulamento de Expropiación Forzosa do 26 de abril de 1957 e ao abeiro das competencias delegadas por Orde do 7 de setembro de 2017 (DOG núm.179 do 20.9.2017), este servizo procederá a executar o pagamento dos depósitos previos mediante transferencia bancaria ás persoas propietarias cuxa relación figura exposta no taboleiro de anuncios do concello. No caso de non ter presentado a documentación acreditativa da titularidade da finca, o certificado de titularidade da conta bancaria, cos códigos IBAN e BIC, e a copia do DNI, consignarase o importe na Caixa Xeral de Depósitos conforme o disposto no artigo 51 do Decreto do 26de abril de 1957 polo que se aproba o Regulamento de expropiación forzosa. Así mesmo, en cumprimento do artigo 55 do Regulamento de expropiación forzosa convócanse ás persoas propietarias ao acto de formalización das actas de ocupación no lugar, día e horaseguintes: Lugar: Casa do Concello de Marín. Data: 8 de xullo de 2020 Hora: Dende as 10:00 ás 13:10 horas. A relación de titulares estarán expostos no concello de Marín, e no Servizo Provincial da Axencia Galega de Infraestruturas, Avda. Mª Victoria Moreno, nº 43-1º, 36003 Pontevedra, e publicarase no seguinte enlace da páxina web da consellería: No mesmo acto ofertaranse ás persoas propietarias as valoracións establecidas pola administración para cada unha das fincas en concepto de mutuo acordo. O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso. En caso de figuraro terreo a nome de herdeiros, deberán achegar a documentación necesaria para acreditar a sucesión. Pontevedra, na data da sinatura electrónica O Xefe do Servizo Provincial de Pontevedra Ovidiu Cristian Serradesanferm Niñez
DH. W36.71898. SOLICITUDE DE LAUREANO TROITIÑO LIMERES DE AUTORIZACIÓN DE OBRAS NO LUGAR DE XESTEIRA, ALMOFREI (SAN LOURENZO), CONCELLO DE COTOBADE
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 05/08/2020)

As obras solicitadas consisten na reforma e ampliación de vivenda unifamiliar de 98,00 m2 de superficie, situada a unha distancia mínima de 84,00 metros do río Almofrei, na parcela catastral 36012A060008270000ZM. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de xullo de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DA MODIFICACIÓN DA ORDENANZA DA "ZONA AZUL"
ADMINISTRACIÓN LOCAL — Municipal — Porriño, O (Ordenanzas e Regulamentos, 06/08/2020)

O Pleno da Corporación municipal na sesión ordinaria de data 30/06/2020 aprobou inicialmente a “Modificación da Ordenanza reguladora do estacionamento con horario limitado gratuíto (Zona Azul).” Dita ordenanza será exposta o público por período de 30 días mediante publicación no taboleiro de anuncios do Concello, no Boletín Oficial da Provincia, e nun dos diarios de maior circulación da provincia, Portal Web, aos efectos de que polos interesados poidan presenta-las alegacións que estimen convenientes. En caso de non presentarse reclamacións, este acordo provisional entenderase definitivo, procedéndose a súa publicación no Boletín Oficial da Provincia. O Porriño, 14 de xullo de 2020. O Alcalde acctal. Pedro Pereira Fernández.
APROBACIÓN DEFINITIVA DENOMINACIÓN VÍA PÚBLICA
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 11/12/2020)

Que o Concello en Pleno en sesión ordinaria celebrada o día 25 de setembro de 2020, aprobou inicialmente a denominación da vía pública sita no núcleo urbano de Mondariz, e denominada de forma común Camiño da Franqueira, que entronca perpendicularmente coa Rúa Cervantes, como “Camiño da Franqueira”, debido a que se trata do nome co que popularmente se refiren a ela os veciños de Mondariz, acordo que se eleva a definitivo por non terse presentado alegacións no periodo de información pública anunciado no BOP nº 209 de 29/10/2020. Contra o presente Acordo, que pon fin á vía administrativa, pode interpor alternativamente ou recurso de reposición potestativo, no prazo dun mes a contar desde o día seguinte á recepción desta notificación, ante Alcaldía deste Concello, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses a contar desde o día seguinte á recepción da presente notificación de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente.
APROBACIÓN DEFINITIVA DO ORZAMENTO PARA O 2020
ADMINISTRACIÓN LOCAL — Municipal — Cangas (Presupostos e cadros de persoal, 17/07/2020)

Rematado o prazo de exposición pública do orzamento Municipal para o exercicio 2020, aprobado inicialmente polo Pleno do Concello en data 05-06-2020, sen que se presentaran alegacións ou reclamacións ao mesmo, de conformidade co artigo 169 do Texto Refundido da Lei Reguladora de Facendas Locais, aprobado por Real Decreto Lexislativo 2/2004 de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos. Así mesmo e de conformidade co disposto no artigo 90 da Lei 7/1985, de 2 de abril, pola que se aproban as Bases de Réxime Local, e artigo 127 do Real Decreto Lexislativo 786/1986, de 18 de abril, polo que se aproba o texto refundido das dispsicións vixentes en materia de Réxime Local, faixe público o cadro de persal que foi aprobado coa relación de postos de traballo-catálogo e co Orzamento Municipal 2020: Contra a aprobación definitiva do Orzamento municipal 2020 poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-adminstrativa. Ao abeiro do previsto no apartado do artigo 171 do Texto refundido da Lei Reguladora das facendas Locais, aprobado polo RDL 2/2004, de 5 de marzo, a interposición de recursos ao mesmo non suspenderá por si só a aplicado o orzamento defintivamente aprobado. O Alcalde-Presidente, en Cangas, na data que se sinala á marxe.
DELEGACIÓN DA CELEBRACIÓN DE MATRIMONIO DO 23/12/2020
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 18/12/2020)

Fago pública a resolución da Alcaldía que se transcribe: Vista a solicitude para a celebración do matrimonio civil entre A C C e A F M. Vista a comunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Vilaboa, rexistrado baixo o número LRD 268/20-expte.7/2020 Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre A C C e A F M SEGUNDO. Fixar a celebración do matrimonio para o día 23 de decembro de 2020, ás 12:30 horas en Casa do Concello, desta localidade, tal como solicitaran os mesmos. TERCEIRO. Delegar no Concelleiro Brais Sánchez Novelle a celebración do matrimonio civil. CUARTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. QUINTO. Notificar aos interesados a autorización de matrimonio e o día e hora en que se vai celebrar o matrimonio civil. Documento asinado electronicamente.
EXPOSICIÓN Ó PÚBLICO E PERÍODO VOLUNTARIO DE COBRANZA IBI NATUREZA RÚSTICA 2020
ADMINISTRACIÓN LOCAL — Municipal — Guarda, A (Recadación, 01/07/2020)

A Presidencia desta Corporación, mediante resolución núm.2020-0649, de 29 de xuño de 2020, aprobou o padrón do imposto sobre bens inmobles de natureza rústica do exercicio tributario 2020 do Concello de A Guarda. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza do imposto sobre bens inmobles de natureza rústica do Concello de A Guarda, correspondente ó exercicio tributario 2020, será do día 1 de xullo ao día 7 de outubro de 2020, ámbalas dúas datas inclusive. A data de cargo en conta dos recibos domiciliados será o día 5 de setembro de 2020 O imposto deberá satisfacerse a través das seguintes entidades bancarias: O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O alcalde, documento asinado dixitalmente á marxe. Antonio Lomba Baz
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPTES. DE MODIFICACIÓN DE CRÉDITOS-CRÉDITO EXTRAORDINARIO Nº8-P/2020 E Nº9-P/2020 E BAIXAS POR ANULACIÓN Nº1-P/2020
ADMINISTRACIÓN LOCAL — Municipal — Lalín (Presupostos e cadros de persoal, 07/05/2020)

Non se aplicará a suspensión de prazos establecida pola Disposición adicional terceira do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, conforme á excepción recollida no punto 4 da citada disposición adicional (na redacción dada a este apartado 4 polo Real Decreto 465/2020), ao tratarse de procedementos administrativos referidos a situacións estreitamente vinculadas aos feitos xustificativos do estado de alarma ou que son indispensables para a protección do interese xeral ou para o funcionamento básico dos servizos e non causar prexuízos a terceiros. De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, a 2 de maio de 2020, documento asinado dixitalmente. A concelleira de Facenda Raquel Lorenzo Fernández
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Aguas de Atios (Outros documentos, notificacións e informacións públicas, 01/09/2020)

Comunidade de propietarios: COMUNIDADE DE AUGAS DE ATIOS Data da reunión: SÁBADO 19 DE SETEMBRO DE 2020 Hora da convocatoria: 19:00 Lugar da reunión: RECINTO DA FESTA DA GUIA En O Porriño, a 20 de agosto de 2020 Como Presidenta da Comunidade e en cumprimento do artigo 16 dos estatutos, pola presente convócaselle a XUNTA XERAL ORDINARIA que se celebrará no lugar, data e hora recollidos no encabezamento, conforme o seguinte orde do día e aprobación no seu caso, se procede: 1. LECTURA DA ÚLTIMA ACTA.2. INFORMACIÓN DO ESTADO DE CONTAS E SITUACIÓNS FUTURAS.3. ELECCIÓN DE MEMBROS PARA A DIRECTIVA DA COMUNIDADE.4. SOLICITUDE E APROBACIÓN DE ALTAS DE NOVOS COMUNEIROS SE PROCEDE.5. NOMBRAMENTO DO NOVO XURADO.6. INFORME DA DÉBEDA DA COMUNIDADE. NOTA: Uso obrigatorio de mascarilla e mantemento da distancia de seguridade. A PRESIDENTA Asdo.: D.ª Concepción Oliveira Alfárez
DELEGACIÓN DE FUNCIÓNS NA 2ª TENENTE DE ALCALDE MARÍA JESÚS GARROTE REPRESAS PARA O DÍA 7 DE FEBREIRO DE 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 17/02/2020)

Tendo previsto ausentarme do municipio o día 7 de febreiro de 2020, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 2ª Tenente de Alcalde, dona María Jesús Garrote Represas, para o día 7 de febreiro de 2020. Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao o Sr. Alcalde, don Xosé Represas Giráldez, en Ponteareas (Documento asinado electronicamente)
ACORDO DO PLENO DE CAMBIO DE USO DO EQUIPAMENTO DEPORTIVO Nº 104, A MACOCA, DO PXOM
ADMINISTRACIÓN LOCAL — Municipal — Tui (Urbanismo e Patrimonio, 03/02/2020)

Primeiro e único: Acordar o cambio de uso do Equipamento Deportivo nº 104 que figura no PXOM, (Referencia catastral 36055A051000010000UB), integrándoo como sistema de equipamento e dotacional múltiple cós usos seguintes: social, asistencial, cultural, educativo ou deportivo, baixo a premisa inmodulable de manter a súa titularidade pública; neste particular, se lexitimaría a innecesariedade de seguir o procedemento de modificación do Plan previsto na lexislación vixente, nos termos e alcance dispostos no Informe Técnico emitido polo Arquitecto en data 18.11.2019 no que se propoñía: “Unha vez teña efectos o acordo plenario, respecto o cambio de uso proposto, a parcela obxecto do presente informe podería aloxar na mesma usos de natureza social, asistencial, cultural, educativo ou deportivo segundo o cambio que se acorde. O cambio proposto debería de convivir couso Deportivo actual”.
APROBACIÓN INICIAL EXPEDIENTE MODIFICACIÓN CRÉDITOS 1-2020
ADMINISTRACIÓN LOCAL — Municipal — Fornelos de Montes (Presupostos e cadros de persoal, 20/11/2020)

Aprobado polo pleno desta corporación o expediente de modificación de créditos núm.1 de 2020, dentro do vixente orzamento municipal por un importe de cento quince mil euros, cumprindo o disposto no artigo 177.2 en relación co 169.1 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, exponse ó público, por prazo de quince días hábiles, na Secretaría deste concello, a fin de que durante o mesmo, que empezará a contarse desde o día seguinte ó da inserción do presente edicto no Boletín Oficial da provincia, poidan formularse as reclamacións que se consideren pertinentes, debendo dirixilas ó Sr. alcalde-presidente deste concello. Fornelos de Montes, 18 de novembro de 2020 O Alcalde – Emiliano Lage Rodríguez
CONVOCATORIA DE ASEMBLEA EXTRAORDINARIA
SECCIÓN NON OFICIAL —  — Comunidade de augas de Vilachan do monte (Outros documentos, notificacións e informacións públicas, 04/09/2020)

O que suscribe, D. Riyad Misis Teva, con DNI XXXXXXXXX, actuando como presidente da Comunidad de Usuarios de Vilachán do Monte (Tomiño), pola presente convoco unha Asemblea Extraordinaria o vindeiro 27 de setembro do 2020, na Casa Cultural de Vilachán do Monte as 12:00h en primeira convocatoria e as 12:30h en segunda, conforme o seguinte orden do día e aprobación, no seu caso, do que proceda: 1.—Elección de Xunta Directiva e Xurado. O presidente da Comunidade, Kemal Francisca Rosa Key Amane, a 26 de agosto de 2020.
DELEGACIÓN DE FUNCIÓNS DA ALCALDÍA NA 1ª TENENTE DE ALCALDE O DÍA 27 DE DECEMBRO DE 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 14/01/2020)

“Tendo previsto ausentarme do municipio o día 27 de decembro de 2019, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 1ª Tenente de Alcalde, dona Cristina Fernández Davila, durante o día 27 de decembro de 2019. Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao o Sr. alcalde, don Xosé Represas Giráldez, en Ponteareas. (Documento asinado electronicamente)“.
IN407A 2020/051-4. SOLICITUDE DE UFD DISTRIBUCIÓN ELECTRICIDAD, S. A., DE AUTORIZACIÓN DUNHA INSTALACIÓN ELÉCTRICA NO CONCELLO DE NIGRÁN
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/06/2020)

Aos efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións a esta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase dispoñible ao público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Titular: Zoel Osvaldo Luis Dolsa Adraoui. Referencia catastral: 54035A016004100000HZ. Paraxe: Priegue. Cultivo: Agrario. Afección: 16,81 m ² para apoio e 15,73 m ² para servidume de paso. Pontevedra, a 4 de xuño de 2020. O xefe territorial Ignacio Rial Santomé
CONCESIÓN AXUDAS APOIO A NATALIDADE
ADMINISTRACIÓN LOCAL — Municipal — Meaño (Subvencións e axudas, 22/12/2020)

De conformidade co establecido no artigo 18 da Lei 38/2003, de 17 de novembro, xeral de subvencións, no artigo 15 da Lei 9/2007, do 13 de xuño, de subvencións de Galicia e na base 9.3 das Bases reguladoras para a concesión de axudas municipais en concorrencia competitiva destinadas ó apoio á natalidade no Concello de Meaño 2020, publícanse as axudas concedidas pola Xunta de Goberno Local en sesión de data 7 de decembro de 2020: Meaño, O alcalde Carlos Vieitez Fernández Documento asinado e datado dixitalmente ao marxe
BASES PARA CREACIÓN DUNHA BOLSA DE TRABALLO DE AUXILIARES DE AXUDA A DOMICILIO COMO PERSOAL LABORAL TEMPORAL
ADMINISTRACIÓN LOCAL — Municipal — Mondariz (Bolsas de emprego, 23/09/2020)

En data 17.09.2020 o concello de Mondariz aprobou, a través de Decreto de Alcaldía as bases que rexerán a creación dunha bolsa de traballo de auxiliares de axuda a domicilio como persoal laboral temporal do concello de Mondariz, Faise público o seu contido dacordo co artigo 6 do RD 896/1991 de 7 de xuño, que estará a disposición dos aspirantes/interesados no Portal de transparencia do Concello de Mondariz así como no Taboleiro de Anuncios do Concello (sede electrónica). En Mondariz a 17 de setembro de 2020. O Alcalde, Xose Emilio Barros Bello.
RELACIÓN DE ADMITIDOS PARA CONCURSO-OPOSICIÓN DE 1 PRAZA DE ADMINISTRATIVO
ADMINISTRACIÓN LOCAL — Municipal — Portas (Persoal, oposicións, 15/01/2020)

Por Resolución de Alcaldía núm.3/2019 de data 07-01-2020, aprobouse a relación provisional de aspirantes admitidos e excluídos da convocatoria para a selección de persoal funcionario para cubrir 1 praza de Administrativo, por promoción interna, vacantes no persoal municipal, do tenor literal seguinte: O que se fai público, de conformidade co disposto na base 4ª das bases publicadas no BOPP 204, de data 23-10-2019, aos efectos de que durante o prazo de dez días hábiles os aspirantes excluídos poidan formular reclamacións ou emendar os defectos que motiven a exclusión. Así mesmo, mediante a citada Resolución, aprobouse a composición do Tribunal que debe xulgar as correspondentes probas: Se fose necesario procederase ao nomeamento de suplentes para aqueles postos vacantes. Toda esta información estará a disposición dos interesados na sede electrónica do Concello [ https://portas.sedelectronica. gal]. Portas, a 7 de xaneiro de 2020. Documento asinado electronicamente. O alcalde Ricardo Martínez Chantada
CONVOCATORIA PRAZA TRABALLADOR/A SOCIAL
ADMINISTRACIÓN LOCAL — Municipal — Baiona (Persoal, oposicións, 16/06/2020)

Aprobadas por Resolución de alcaldía (Decreto 2020-0925) de data 08/06/2020, as bases da convocatoria para a selección de un/unha funcionario/a interino/a por sustitución transitoria da persoa titular da praza de Traballadora Social, do Concello de Baiona, procédese á publicación do anuncio ós efectos de que os/as interesados/as presenten as súas solicitudes no prazo de dez días naturais contados a partir do día seguinte á publicación deste anuncio e segundo o establecido nas bases de convocatoria publicadas íntegramente no tabolerio de anuncios da Sede Electrónica do Concello e na páxina web www.baiona.org O Alcalde, en Baiona na data que figura ó marxe do presente documento asinado electrónicamente.
IN407A 2020/095-4. SOLICITUDE DE CENTRAL ELÉCTRICA SESTELO Y CIA., S. A. DE INSTALACIÓN CM CASALDONIO, MONDARIZ
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 17/09/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 31 de agosto de 2020.—O Xefe Territorial, Ignacio Rial Santomé.
PREZOS PÚBLICOS CENTROS MUNICIPAIS PRIMEIRA QUINCENA DE MARZO E ABRIL DO 2020
ADMINISTRACIÓN LOCAL — Municipal — Ponteareas (Recadación, 09/06/2020)

Por Decreto de Alcaldía, núm.2020-1500, de 29 de maio de 2020; aprobáronse as liquidacións de cotas aos usuarios correspondentes a primeira quincena do mes de MARZO e o mes de ABRIL de 2020 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Ludoteca municipal e Escola Infantil municipal” por un importe de 27.303,66 euros Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente